open-index/open-wikipedia-markdown huggingface dataset:
பாஜா குகைகள்

**பாஜா குகைகள்** அல்லது **பஜே குகைகள்** (Bhaja Caves or Bhaje caves) (மராத்தி: भाजे) இருபத்தி இரண்டு குகைகளின் தொகுப்பாகும். கிமு இரண்டாம் நூற்றாண்டைச் சேர்ந்த இக்குடைவரை குகைகள், மகாராட்டிரா மாநிலத்தின் புனே மாவட்டத்தில் உள்ள  லோணாவாலா அருகில்  *பாஜா கிராமத்தில்*   நானூறு அடி உயரத்தில் உள்ளது. மல்வலி  தொடருந்து நிலையம், பாஜே கிராமத்தின் அருகில் உள்ளது. இதனருகே கர்லா குகைகள் மற்றும் பேட்சே குகைகள் உள்ளது.

இந்தியத் தொல்லியல் ஆய்வகம் இக்குகைகளை தேசிய முக்கியத்துவம் வாய்ந்த நினைவுச் சின்னங்களாக அறிவித்துள்ளது.

ஈனயானம் பௌத்தப் பிரிவினருக்கு உரிய இக்குகைள், 14 தூபிகள் கொண்டுள்ளது. இத்தூபிகளில் சிலவற்றில் *அம்பினிகா* , *தம்மகிரி* மற்றும் *சங்கதினா*  போன்ற பிக்குகள் மற்றும் பிக்குணிகள்  பெயர் பொறிக்கப்பட்டுள்ளது. 
 
புகழ் பெற்ற குகை எண் 12ல் உள்ள சைத்தியத்தில் , மரவேலைப்பாடுகளுடன், லாட வடிவ மேற்கூரை கொண்டுள்ளது. குகை எண் 28ல் உள்ள புத்த விகாரத்தின் முற்றவெளியில் அழகிய தூண்களைக் கொண்டுள்ளது. இக்குகைகள் அழகிய மரவேலைப்பாடுகளுக்கு புகழ் பெற்றதாகும்.  இரண்டாயிரம் ஆண்டுகளுக்கு முந்தைய  மிருதங்கம் இசைக்கும் மரச்சிற்பங்கள் மற்றும் நடனமாடும் மங்கைகையர்களின் சிற்பங்கள் கொண்டுள்ளது.

இக்குகைகளின் சிற்பங்கள், தலை அலங்காரம், மாலைகள் மற்றும் நகை வேலைபாடுகளுடன் கூடியது.

குகை எண் 29ல் உள்ள விகாரையில் தேரோட்டும் சூரியன், யானைச் சவாரி செய்யும் இந்திரன் மற்றும் நுழைவு வாயில்களில் துவாரபாலகர்களின் சிற்பங்கள் கொண்டுள்ளது.

## படக்காட்சிகள்


File:Bhaja Caves Amit R Mahadik 02.jpg|பாஜா குகைகளின் படிக்கட்டுகள் 
File:Bhaja Caves Amit R Mahadik 05.jpg| சைத்தியம் 
File:Bhaja Caves Amit R Mahadik 06.jpg| முதன்மை சைத்தியத்தின் மரக்கூரை 
File:Bhaja Caves Amit R Mahadik 08.jpg|பாஜா குகைச் சிற்பங்கள்
File:Bhaja Caves Amit R Mahadik 10.jpg|பாஜா குகைகள் 
File:Bhaja Caves Amit R Mahadik 11.jpg| பாஜா குகைச் சிற்பங்கள் 
File:Bhaja Caves Amit R Mahadik 12.jpg| பாஜா குகைச் சிற்பங்கள்
File:Bhaja Caves Amit R Mahadik 14.jpg| பாஜா குகை அருவி
File:Bhaja Caves Amit R Mahadik 18.jpg| பாஜா குகையின் நுழைவாயில்
File:Facade of the Bhaja Caves, Maharashtra, India - 20080525.jpg|பாஜா குகையின் முகப்பு 
File:Bhaja Caves Amit R Mahadik 01.jpg|படிக்கட்டுகள்



## மேற்கோள்கள்

## வெளி இணைப்புகள்

* பாஜா குகைகளின் காணொளி
* "Indian Tourist sites – In the footsteps of the Buddha"

பகுப்பு:மகாராட்டிரத்தில் உள்ள குகைகள்
பகுப்பு:இந்தியத் தொல்லியற்களங்கள்
பகுப்பு:இந்தியக் குடைவரைக் கோயில்கள்
பகுப்பு:புனே மாவட்டம்
பகுப்பு:பௌத்த கட்டடக்கலை
ஆனூர்

**ஆனூர்** (ஆங்கிலம்: Hanur), இந்தியாவின் கருநாடக மாநிலத்தில் அமைந்துள்ள சாம்ராஜ் நகர் மாவட்டத்தில் இருக்கும் ஒரு சட்டமன்ற தொகுதி ஆகும்.
பகுப்பு:சாமராசநகர் மாவட்டம்
பிரிவினை அருங்காட்சியகம்

**பிரிவினை அருங்காட்சியகம்** (Partition Museum)  என்பது இந்தியாவின்,  அமிர்தசரசின் டவுன் ஹால் கட்டடத்தில் அமைக்கப்பட்ட ஒரு அருங்காட்சியகமாகும். பிரித்தானிய இந்தியாவானது இரு நாடுகளாக இந்தியா மற்றும் பாகிஸ்தானாக பிரிந்தபோது, அந்தப் பிரிவினையைத் தொடர்ந்து ஏற்பட்ட கலவரங்களுடன் தொடர்புடைய பொருட்கள், ஆவணங்கள், அடையாள அட்டைகள், அகதிகள் கொண்டுசென்ற ஆடைகள், டிரங்க் பெட்டிகள், கலைப் படைப்புகள் போன்றவை பதினான்கு கேலரிகளில் தொகுப்புக்  களஞ்சியமாக இடம்பெற்றுள்ளன. இந்த அருங்காட்சியகம் 17,000 சதுர அடியில் அமைக்கப்பட்டிருக்கிறது. அருங்காட்சியகம் 2016 அக்டோபர் 24 அன்று திறந்து வைக்கப்பட்டது.

## வரலாறு

1947 ஆம் ஆண்டு பிரித்தானியாவின் இந்தியாவானது இந்தியா, பாகிஸ்தான் என இருநாடுகளாக பிரிக்கப்பட்டது. பிரித்தானிய வழக்கறிஞர் சிரில் ராட்க்ளிஃப்பின் வரைபடத்தில் வரையப்பட்ட பிரிவினை எல்லைக் கோடுகள் பஞ்சாப் மாநிலத்தை மேற்கு பஞ்சாப் மற்றும் கிழக்கு பஞ்சாப் என சமய அடிப்படையில் பிரித்தது. இதன் விளைவாக, லட்சக்கணக்கானோர் ஒரே நாளில் தாங்கள் வாழும் நிலம் தங்களுக்கு எதிரான எல்லையில் இருப்பதைக்  கண்டனர். பல்வேறு மதிப்பீடுகளின்படி, ஆகஸ்ட் 1947 முதல் ஜனவரி 1948 வரையிலான பிரிவினைக்குப் பின் ஏற்பட்ட கலவரங்களில் 800,000 க்கும் அதிகமான முஸ்லிம்கள், இந்துக்கள், சீக்கியர்கள் கொல்லப்பட்டனர். மேலும் 1,400,000 க்கும் அதிகமானோர் அகதிகளாக ஆயினர்.

பஞ்சாப் அரசாங்கம் இந்த அருங்காட்சியகத்தை ஐக்கிய இராச்சியத்தின் கலை மற்றும் கலாச்சார மரபு அறக்கட்டளையுடன் (TAACHT) நிறுவியது.

## மேற்கோள்கள்

பகுப்பு:பஞ்சாப் (இந்தியா) அருங்காட்சியகங்கள்
பகுப்பு:அம்ரித்சர்
வெள்ளூற்று பெருமாள் கோவில்

**வெள்ளூற்று பெருமாள் கோவில்** (*Velloottru perumal temple*) தமிழ்நாட்டிலுள்ள சேலம் மாவட்டம், சங்ககிரி வட்டம், அரசிராமணி கிராமம், 4-ஆவது வார்டுக்குட்பட்ட **சூரியகிரி மலைத்தொடர்** அடிவாரத்தில் இயற்கை எழில்மிகு தோற்றத்துடன் அமைந்துள்ள பழமையான விஷ்ணு கோவில். இக்கோவிலின் முதன்மைக் கடவுளான விஷ்ணு, *வெள்ளூற்றுப் பெருமாள்* என அழைக்கப்படுகிறார்.

## அமைவிடம்
சேலம் மாவட்டத்திலுள்ள, சங்ககிரி வட்டத்திற்குப்பட்ட, அரசிராமணி கிராமத்திலுள்ள குள்ளம்பட்டிக்கு கிழக்கே சுமார் 3 கிலோமீட்டர் தொலைவில் இருக்கும் சூரியகிரி மலையின் அடிவாரத்தில் அமைந்துள்ளது இத்திருக்கோவில்.  வெள்ளூற்று பெருமாளை தரிசிக்க சேலம் மார்கமாக வரும் பக்கதர்கள் இடைப்பாடி பஸ்நிலையம் சென்று அங்கிருந்து பவானி, குமாரபாளையம் செல்லும் பேருந்தில் பயணித்து **குள்ளம்பட்டி** பேருந்து நிறுத்தத்தில் இறங்கி கிழக்கே சுமார் 3 கிலோமீட்டர் தூரம் சென்றால் கோவிலை அடைந்துவிடலாம்.

## கோவில்
இக்கோவிலில் முதன்மைக் கடவுளாக விஷ்ணு, **வெள்ளூற்று பெருமாள்** என்ற பெயருடன் கிழக்குமுகமாகக் காட்சி தருகிறார். இக்கோவிலில் ஆஞ்சநேயர், விநாயகர் , முருகன் மற்றும் கருடாழ்வார் சன்னதிகள் உள்ளது.  ஆஞ்சநேயர் சன்னதி மூலவருக்குக்கு எதிரில் அமைந்துள்ளது,  ஆஞ்சநேயர் மேற்கு முகமாக மூலவரை பார்த்தவாறு காட்சி தருகிறார்.
விநாயகர் சன்னதி மூலவருக்குக்கு  வலப்புறத்தில் குளக்கரையில் கிழக்கு முகமாக பார்த்தவாறு  காட்சியளிக்கிறார்.  முருகன் மூலவருக்கு தென்மேற்கு திசையில் காட்சியளிக்கிறார்.  கருடாழ்வார்  மூலவருக்கு  தென்கிழக்கு திசையில் அமைந்துள்ளது.

## திருவிழாக்காலம்
புரட்டாசி மாதம் நான்கு புரட்டாசி சனிக்கிழமை தினத்திலும் புரட்டாசி  திருவிழா விமர்சையாக கொண்டாடப்படும்  அன்று  ஸ்ரீதேவி பூதேவி சமேத வெள்ளூற்று பெருமாள்  உற்சவர் கோவிலை உலாவந்து  பக்தர்களுக்கு காட்சியளிப்பார். மார்கழி மாதம் வைகுண்ட ஏகாதிசி தினத்தில்  வெள்ளூற்று பெருமாளுக்கு சிறப்பு ஆராதனை மற்றும் சிறப்பு வழிபாடுகள் நடத்தப்படும்.
 
மார்கழி மாதம் மூலம் நட்சத்திரம் தினத்தில்  **(''அனுமன் ஜெயந்தி'')**  ஆஞ்சநேயருக்கு  ஆராதனை மற்றும் சிறப்பு வழிபாடுகள் நடத்தப்படும் .

## பூஜை காலம்
வெள்ளூற்று பெருமாள் கோவிலில் தினசரி பூஜைகள் நடத்தப்படும் மற்றும்  சனிக்கிழமைகளில் சிறப்பு ஆராதனைகள் நடைபெறும். ஒவ்வொரு பிரதிமாத முதல் ஞாயிற்றுக்கிழமை தினத்தில் ஆஞ்சநேயருக்கு  ஆராதனை மற்றும் சிறப்பு வழிபாடுகள் நடத்தப்படும் .

## படத்தொகுப்பு

File:Velloottru perumal temple front view.jpg|கோவிலின் முன்புறத்தோற்றம் கிரடி கம்பத்துடன்
File:Velloottru perumal temple festival.jpg|புரட்டாசிக் கிழமையில் உற்சவர் கோவிலை வலம் வரும்போது
File:Velloottru perumal temple festival 1.jpg|உற்சவர் உலா வருவதற்கு தயாராக இருந்தபோது 
File:Velloottru perumal temple festival 2.jpg|உற்சவர் வருகையின்போது
File:Velloottru perumal temple festival 3.jpg|உற்சவர் உலா வருகையில் பக்தர்கள் கோவில் மண்டபத்தின் மேல் இருந்து ஆசி பெறும் காட்சி


## குறிப்புகள்

பகுப்பு:வைணவ தலங்கள்
கோவை - 1 (நெல்)

**கோ - 1** (*CO 1*) (வேளாண் வழக்கு **பெரிய கிச்சிலி** (*Peria Kichili*) எனப்படும் இந்த நெல் வகை, நல் விதைத் தேர்வு (*Pureline*) முறையில் உருவாக்கப்பட்ட தமிழ்நாட்டின் நெல் வகையாகும்.

## வெளியீடு
தமிழக கோவை மாவட்டத்தின், கோவையில். அமைந்துள்ள தமிழ்நாடு வேளாண்மைப் பல்கலைக்கழகம் (*TNAU*), 1923 ஆம் ஆண்டு, இவ்வகை நெல் இரகத்தை வெளியிடப்பட்டதாக அறியப்படுகிறது.

## இவற்றையும் காண்க
* பாரம்பரிய நெல்
* இயற்கை வேளாண்மை
* வேளாண்மை

## சான்றுகள்

பகுப்பு:நெல் வகைகள்
பகுப்பு:தமிழ்நாட்டின் நெல் வகைகள்
மைக்கேல்சன் நட்சத்திர குறுக்கீட்டுமானி

வலது|thumb|மைக்கேல்சன் நட்சத்திர குறுக்கீட்டுமானி வரைபடம்
வலது|thumb|300x300px|1920ல் 100 அங்குல (250செமீ) கூக்கர் தொலைநோக்கியுடன் இணைக்கப்பட்ட 20 அடி (6 மீ) மைக்கேல்சன் நட்சத்திர குறுக்கீட்டுமானியின் படம்
**மைக்கேல்சன் நட்சத்திர குறுக்கீட்டுமானி** (*Michelson stellar interferometer*) வானியல் குறுக்கீட்டுமானிகளில் முதன்மையானது. 1890 இல் **ஆல்பர்ட். அ. மைக்கேல்சன்** இதை வடிவமைத்தார். பின்னர் கிப்போலைட் ஃபீசோ இதில் மாற்றங்கள் செய்தார்.

மவுண்ட் வில்சன் வான் ஆய்வகத்தில் (Mount Wilson Observatory), இது முதலில் வடிவமைக்கப்பட்டது. 100 அங்குலம் (~250 செ.மீ)  சமதளக் கண்ணாடி பயன்படுத்தப்பட்டது.  முதன்முதலில் நட்சத்திர விட்டங்களைக் காண உதவியது. மைக்கேல்சன் மற்றும் பீசு இணைந்து 1920 டிசம்பரில் திருவாதிரை நட்சத்திரத்தின் விட்டத்தைக் கண்டறிந்தனர். அதன் விட்டம் 240 மில்லியன் மைல்கள் (~380 மில்லியன் கி.மீ ) என்பதைக் கண்டறிந்தனர். செவ்வாய் கிரக வட்டப்பாதையின் அளவில் இருப்பதையும், சூரியனை விட 300 மடங்கு பெரியது என்பதையும் கண்டறிந்தனர்.

## மேலும் பார்க்க
* மைக்கல்சன் குறுக்கீட்டுமானி

## மேற்கோள்கள்
* Michelson, A. A., and Pease, F. G. (1921). *Astrophys. J.* **53**, 249–259.

பகுப்பு:காட்சிப்பதிவு வானியல்
பகுப்பு:ஒளியியல் தொடர்பான குறுங்கட்டுரைகள்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
பகுப்பு:குறுக்கீட்டுமானிகள்
மாருதி ஜிப்சி

[வலது|thumb|250x250px|[மால்டாவின்,  கோசோவில் ஒரு சோடி மாருதி ஜிப்சி வாகனங்கள்.]]
**மாருதி ஜிப்சி** (Maruti Gypsy) என்பது நீண்ட சக்கரத்தை அடிப்படையாகக் கொண்ட சுசூகி ஜிம்னி  SJ40/410 வரிசை வாகனத்தை அடிப்படையாகக் கொண்ட நான்கு சக்கர சுழற்சி வாகனமாகும். இது முதன்மையாக கரடுமுரடான சாலைகளில் செல்லும்வகையில் வடிவமைக்கப்பட்ட வாகனமாகும். இது **சுசூகி ஃபாம் ஒர்கர்** என்ற பெயரில் நியூசிலாந்தில் விற்கப்பட்டது. 1985 இல் சாகச பயணத்துக்கென தயாரிக்கப்பட்டது. ராணுவத்துக்கும், காவல்துறையினரும் விரும்பி ஏற்ற வாகனமாக இது திகழ்ந்தது. இப்போது ராணுவத்துக்காக மட்டும் குறைந்த எண்ணிக்கையில் இது தயாரிக்கப்படுகிறது.வின் இந்துஸ்தான் மோட்டார்ஸ் நிறுவனத்தால் 1984 முதல் 2002 வரை தயாரிக்கப்பட்ட ஒரு மகிழுந்து ஆகும்.
## மேற்கோள்கள்

பகுப்பு:தானுந்துகள்
கோவை - 14 (நெல்)

**கோ - 14** (*CO 14*) (வேளாண் வழக்கு **பெருந்தண்டு வெள்ளை சம்பா** (*Perunthandu Vellai samba*) எனப்படும் இந்த நெல் வகை, **[[கோவை - 3 (நெல்)|கோ - 3]]** மற்றும் **டீ - 275** (*CO 3 x T 275*) போன்ற நெல் இரகங்களை இணைத்து உருவாக்கப்பட்ட தமிழ்நாட்டின் நெல் வகையாகும்.

## வெளியீடு
தமிழக கோவை மாவட்டத்தின், கோவையில் அமைந்துள்ள தமிழ்நாடு வேளாண்மைப் பல்கலைக்கழகம் (*TNAU*), 1940 ஆம் ஆண்டு, இவ்வகை நெல் இரகத்தை வெளியிடப்பட்டதாக அறியப்படுகிறது.

## இவற்றையும் காண்க
* பாரம்பரிய நெல்
* இயற்கை வேளாண்மை
* வேளாண்மை

## சான்றுகள்

பகுப்பு:நெல் வகைகள்
பகுப்பு:தமிழ்நாட்டின் நெல் வகைகள்
அமைப்பியல் கோட்பாடு

அமைப்பியல் கோட்பாடு என்பது நாட்டுப்புறவியல் ஆய்வுக்கோட்பாடுகளுள் ஒன்றாகும்.

அமெரிக்க நாட்டுப்புறவியல் அறிஞர்களிடையே 1960ஆம் ஆண்டு அளவில் மிகுந்த செல்வாக்குப் பெற்ற கோட்பாடாகும்.இக்கோட்பாட்டின் தந்தை இரஷ்யநாட்டுப் பேரறிஞர் விளாடிமிர் பிராப் ஆவார்.இவர் ரஷ்யமொழியில் 1928ஆம் ஆண்டு நாட்டுப்புறக் கதைகளின் உள்ளமைப்பு என்ற நூலை வெளியிட்டார்.இதே நூல் ஆங்கிலத்தில்1958ஆம் ஆண்டு வெளியிடப்பட்டது . தமிழில் அமைப்பியல் கோட்பாட்டைத் தாலாட்டிற்கும் ஒப்பாரிக்கும் பயன்படுத்தி முதலில் ஆய்வு செய்தவர் பா.ரா.சுப்பிரமணியம் என்பவராவார். இக்கோட்பாட்டை மற்ற நாட்டுப்புற இலக்கியங்களுக்கும் பயன்படுத்தலாம்.

பகுப்பு:நாட்டுப்புறவியல்
முதலை எண்ணெய்

**முதலை எண்ணெய்** (Crocodile oil), என்பது முதலையின் கொழுப்பத் திசுக்களிலிருந்து பெறப்படுகிறது.இந்த எண்ணெய் ஆனது பழங்கால எகிப்து நாகரிகத்தில் மனித உடலில் ஏற்படும் நோய்களைத் தீர்ப்பதற்கும் மற்றும் உடல் நலத்தைப் பேணுவதற்கும் பயன்படுத்தப்பட்டது..இது சிவப்பு நிறத்திலும்,குறைந்த பிசுபிசுப்புத்திறனும் உடையதால் தோல் பதனிடுதல் தொழிற்சாலையில் பயன்படுகிறது.

## மேற்கோள்கள்

பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
பகுப்பு:உணவுக் குறைநிரப்பிகள்
பகுப்பு:விலங்கு கொழுப்புகள்
குவிட்டிச்சு

thumb
*[[ஆரி பாட்டர்]]*  புதின, திரைப்பட உலகில், **குவிட்டிச்சு** (*Quidditch*, ) என்பது மந்திர உலகில் பரவலாக விளையாடப்படும் ஒரு கற்பனை விளையாட்டு ஆகும். இவ்விளையாட்டில் போட்டியாளர்கள் மந்திர துடப்பம் ஒன்றில் பறந்து கொண்டு விளையாடுவர். குவிட்டிச்சு துடைப்பத்தில் பறக்கும் ஏழு வீரர்களை கொண்ட இரண்டு அணிகளுக்கு இடையில் விளையாடப்படும். இங்கு ஒரு குவாபில், இரண்டு பிளட்சர்சு, ஒரு கோல்டின் இசுனிட்சு ஆகிய நான்கு பந்துகள் பயன்படுத்தப்படுகின்றன. இதன் மைதானத்தில் ஆறு வளைய வடிவான இலக்குகள் கம்பங்களின் உச்சியில் வெவ்வேறு உயரங்களில் காணப்படும். மைதானத்தின் இருமருங்கிலும் ஒரு பகுதிக்கு மூன்றுப் படி இது அமைக்கப்பட்டிருக்கும்.  இது மந்திர உலகில் மந்திரவாதிகளாலும், சூனியக்காரிகளாலும் ஆபத்தான ஒரு விளையாட்டாகும். எனினும் மந்திர உலகில், குவிட்டிச்சு பல ஆர்வமுள்ள இரசிகர்களை தன்னகத்தே கொண்டுள்ளது.

பகுப்பு:ஆரி பாட்டர் பிரபஞ்சம்
திருமணம் பற்றிய பெரியார் ஈ.வெ.இரா வின் கருத்துக்கள்

**[[பெரியார்]] ஈ.வெ.இரா** திருமணம் குறித்து சமகாலத்து முறைகளுக்கு மாறுபட்ட கருத்துக்களைக் கொண்டிருந்தார். சமூக நீதிக்காகவும் பெண் விடுதலைக்காகவும் பாடுபட்டவர். தமிழ்நாட்டில் சுயமரியாதை திருமணத்தை அறிமுகப்படுத்தியவர்.

## பகுத்தறிவுத் திருமணம்
இன்ன அவசியத்திற்கு, இன்ன காரியம் செய்கிறோம் என்று அறிந்து கொள்ளாமலும், அறிய முடியாமலும் இருக்கும்படியான காரியங்களைச் (சடங்குகளை) செய்யாமல் நடத்தும் திருமணம் பகுத்தறிவுத் திருமணம் ஆகும்.

## சுதந்திரத் திருமணம்
சுதந்திரத் திருமணம் என்பது மணமக்கள் தாங்களாகவே ஒருவரை ஒருவர் நன்றாக அறிந்து திருப்தி அடைந்து காதலித்து நடத்தும் திருமணம் ஆகும்.

## புரட்சித் திருமணம்
புரட்சித் திருமணம் என்பது தாலி கட்டாமல் செய்யும் திருமணம் ஆகும்.

## சிக்கனத் திருமணம்
சிக்கனத் திருமணம் என்பது ஆடம்பர காரியங்கள் தவிர்க்கப்பட்டு சுருங்கின செலவில், குறுகிய நேரத்தில் நடத்துவது ஆகும். 

## சுயமரியாதைத் திருமணம்
சுயமரியாதைத் திருமணம் என்பது பார்ப்பனரைப் புரோகிதராக வைத்து நடத்தாத திருமணம் ஆகும்.

## மேற்கோள்கள்

பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
பகுப்பு:பெரியாரியல்
பகுப்பு:திருமணம்
வரலாற்றுப் புவியியல் கோட்பாடு

வரலாற்றுப் புவியியல் கோட்பாடு என்பது நாட்டுப்புற இயல்  கோட்பாடுகளுள் ஒன்றாகும்.கதைகளின் தோற்றம் அவை பரவிய விதம் அதற்குரிய காரணங்கள் ஆகியவற்றை அறிய இக்கோட்பாடு உதவுகின்றது. இதனைக் கோட்பாடு என்பதற்குப் பதில் முறை என்றே குறிப்பிடலாம்.இக்கோட்பாட்டின்படி ஒரு கதை நூற்றுக்கணக்கான மாற்று வடிவங்களில் காணப்படலாம்.அவையனைத்தும் ஒரு காலத்தில் ஒருவனால் கூறிய கதையினின்றும் கிடைத்திருக்கலாம்.அவை தோன்றிய இடத்திலிருந்து பல்வேறு இடங்களுக்குச் சென்றாமையால் மாற்றங்களுக்கு உள்ளாகியிருக்கலாம்.சில கதைகளும் கதைப்பாடல்களும் மொழி எல்லை பண்பாட்டு எல்லையைத் தாண்டிப்பரவி உள்ளதை அறிய முடிகிறது.

பகுப்பு:நாட்டுப்புறவியல்
உதயப்பெருமாள் கவுண்டர்

**துப்பாக்கிகவுண்டர்** என்கின்ற **உதயப்பெருமாள்கவுண்டர்** சிவகங்கைச் சீமையைச் சேர்ந்த இந்திய விடுதலை போராட்ட வீரர் ஆவார்.

## வரலாறு
துப்பாக்கிகவுண்டர் என்கின்ற உதயப்பெருமாள்கவுண்டர், தருமபுரி மாவட்டத்தைச் சேர்ந்த கன்னக்குலம் கிராமத்தில் வேட்டுவ கவுண்டர் கவுண்டர் குடும்பத்தில் **சாத்தந்தை**  கி.பி.17 ஆம் நூற்றாண்டின் இறுதியில் பிறந்தவர். 15 ஆண்டுகள் ஆங்கிலேயப் படையில் சேர்ந்து துப்பாக்கி சுடுதல், தோட்டாக்கள் தயாரித்தல், வெடிகுண்டு தயாரித்தல் ஆகியவற்றில் பயிற்சி பெற்று மிகச்சிறப்பாக செயல்பட்டதால் **துப்பாக்கி கவுண்டர்** என்றும் அழைக்கப்பட்டார். மருது சகோதரர்களின் விடுதலைப் போராட்டப் படையில் துப்பாக்கிப் பிரிவின் தளபதியாகப் பணியாற்றினார்.

## பணிகள்
 
* பெரியமருது சிவகங்கை சீமை படையில் துப்பாக்கிப்படை பிரிவை ஏற்படுத்தி இவரை படைத்தளபதியாக நியமித்தார்.
* 1801 ஆம் ஆண்டு ஜூன் 7 -ல் மேஜர் கிரே தலைமையில் பிரித்தானிய படை வருவதை அறிந்த இவர், **கொல்லாரிப் போர்** முறையில் தாக்குதல் நடத்தி மேஜர் கிரேயை துப்பாக்கியால் சுட்டு வீழ்த்தினார்.
* திருப்பாச்சேத்தி ஊரின் அம்பலக்காரராக மருதிருவரால் நியமிக்கப்பட்டார்.
* திருப்பாச்சேத்தி ஊரில் வெட்டரிவாள் அடிக்கும் பணியை தொடங்கி வைத்தார்.

## மறைவு
1801-ல் அக்டோபர் 1 -இல் காளையார் கோவிலில் வெள்ளையருக்கும் சிவகங்கை சீமை படைக்கும் நடந்த போரில் தனது மார்பில் பீரங்கி குண்டுகளைத் தாங்கி இவர் வீரமரணம் அடைந்தார்.
## வாரிசுகள்
இவரின் வாரிசுகள் தற்பொழுதும் திருப்பாச்சேத்தியில் வாழ்ந்து வருகிறார்கள். இவர்களே இவ்வூரின் அம்பலக்காரகளாக இருந்து வருகின்றனர். துப்பாக்கி கவுண்டர் இறப்பிற்கு பின்னர் அவரின் மனைவி தனது வாரிசுகளுக்கு பிள்ளை பட்டம் சூட்டி சைவ வேளாளர் பிரிவில் திருமணம் செய்து வைத்தார். தற்பொழுதும் இவரின் வாரிசுகள் **கவுண்டபுரத்தார்** என ஊர்மக்களால் அழைக்கப்படுகின்றனர். இவர்கள் வாழும் பகுதி **கவுண்டவளவு** என்று அழைக்கப்படுகிறது.

## சிலை
இவரது சிலையை காளையார் கோவில் முன்னாள் மருது சகோதரர்கள் நிறுவியுள்ளனர். இவரின் சிலைக்கு பூசையும் நடைபெறுகிறது.

## மேற்கோள்கள்

## வெளி இணைப்புகள்
*துப்பாக்கிக் கவுண்டர், முனைவர் கி. காளைராசன் - மிந்தமிழ் மேடை, கூகுள் புக்சு, பார்த்த நாள்: செப்டம்பர் 1, 2017.

பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
பகுப்பு:தமிழ்நாட்டு இந்திய விடுதலைப் போராட்ட வீரர்கள்
பகுப்பு:இந்தியப் புரட்சியாளர்கள்
பகுப்பு:1801 இறப்புகள்
கர்லா குகைகள்

**கர்லா குகைகள்**, (Karla Caves or Karle Caves) பண்டய இந்தியாவின் பௌத்த சமயக் குடைவரைக் குகைகள் ஆகும். மூன்றடுக்கு கொண்ட  இக்குகைகளின் வளாகம் மகாராட்டிரா மாநிலத்தின் புனே மாவட்டத்தில் உள்ள லோணோவாலாவிலிருந்து 11 கீமீ தொலைவில் உள்ள கர்லி கிராமத்தின் மலையில் அமைந்துள்ளது.

கர்லா குகைகள் புனே நகரத்திலிருந்து 60 கி.மீ. தொலைவில் உள்ளது. இக்குகைகளை இந்தியத் தொல்லியல் ஆய்வகம், பாதுக்காக்கப்பட்ட தேசிய நினைவுச் சின்னங்களாக பராமரிக்கிறது.

இப்பௌத்தக் குடைவரைக் கோயில்களை, மேற்கு சத்ரபதி மன்னர் **[[நகபானர்]]** கிபி 160ல்  எழுப்பினார்.

## அமைப்பு
வரலாற்றுக் காலத்தின் துவக்கத்தில், மகாசங்க பௌத்தப் பிரிவினருடன் கர்லி குகைகள் தொடர்புறுத்திப் பேசப்படுகிறது. கிமு இரண்டாம் நூற்றாண்டு முதல் கர்லி குகைகள், பௌத்தப் பிக்குகளின் விகாரைகளாக இருந்தது.   
இவ்விகாரை  15 மீட்டர் உயரமுள்ள இரண்டு பெருந்தூபிகளுடன் இருந்தது. அதில் ஒன்று சிதிலமைடந்துள்ளது. நன்குள்ள வேறு ஒரு தூபியில், மும்பைப் பகுதியின் **கோலி இன மக்கள்** வணங்கும் தெய்வமான *இக்வீராவின்*  சிற்பம் காணப்படுகிறது.

## கட்டிடக்கலை
கர்லா குகைகளின் குடைவரைக் கோயில்களின் வளாகம், ஒளியும், காற்றும் புகும்படியான கற்சன்னல்கள் கொண்டுள்ளது.

இதன் முதன்மைக் குகையில் கிமு முதல் நூற்றாண்டில் பிக்குகள் பிரார்த்தனை செய்ய, 14 மீட்டர் உயரம், 45 மீட்டர் நீளம்,  கொண்ட மிகப்பெரிய சைத்தியம் அமைக்கப்பட்டுள்ளது. சைத்திய மண்டபத்தின் தூண்களில் ஆண்கள், பெண்கள் மற்றும் சிங்கம், யானை போன்ற விலங்குகளின் சிற்பங்கள் செதுக்கப்பட்டுள்ளது.

பிக்குகள் தங்குவதற்கான விகாரைகள் இக்குகை வளாகத்தில் குடையப்பட்டுள்ளது.
குகைகள் வளைவுகளுடன் கூடிய நுழைவு வாயில்கள் கொண்டது.  இங்குள்ள தூண்களில், இக்குடைவரைக் குகைகளை எழுப்பதற்கு நன்கொடை தந்தவர்களின் பெயர்கள் பிராமி எழுத்தில் செதுக்கப்பட்டுள்ளது.

குகையின் வெளிமுகப்பில் உள்ள மரச்சிற்ப வளவுகளில் சிக்கலான விவரங்கள் உள்ளன. 
குகையின் மையப்பகுதியில் உள்ள பெரிய லாட வடிவ தோரணத்தில் அழகிய  பூவணி வேலைபாடுகள் கொண்டுள்ளது.
மூடிய கல் முகப்பிற்கும், தோரணத்திற்கும் இடையே, அசோகத் தூண் நிறுவப்பட்டுள்ளது. மேலும் மழை நீரை தேக்கி வைத்து குடிப்பதற்கு, பாறையை குடைந்து கிணறு போன்று வெட்டப்பட்டுள்ளது.

## படக்காட்சியகம்

File:Karla caves Chaitya.jpg|கர்லா குகையின் சைத்தியம்
File:Karla Amit R Mahadik 01.jpg|சைத்தியம், கர்லா குகை 
File:Karla Amit R Mahadik 02.jpg|தூணில் உள்ள கல்வெட்டுக்கள்
File:Karla05.jpg|யானைகள் மீது புத்தரின் சிற்பங்கள் 
File:Karla Amit R Mahadik 03.jpg|தூண்களின் சிற்பங்கள்
File:Karla Amit R Mahadik 04.jpg| சிற்பங்கள்
File:Karla Amit R Mahadik 05.jpg| சிற்பங்கள் 
File:Karla Amit R Mahadik 06.jpg| சிற்பங்கள்
File:Karla Amit R Mahadik 08.jpg|சைத்தியத்தின் வெளிப்புறம்
File:Karla Amit R Mahadik 09.jpg|சைத்தியத்தின் நுழைவுவாயிலின் தூண்
File:Karla caves1-N-MH-M76.JPG|குகைகளின் வெளிப்புறம்
File:Fine carvings 2.jpg|இந்தோ-கிரேக்கக் கலைச் சிற்பங்கள்
File:Karla caves capital.jpg|போதிகைச் சிற்ங்பகள்


## இதனையும் காண்க
*பௌத்த யாத்திரைத் தலங்கள்
* மேற்கு சத்ரபதிகள்
* நகபானர்

## மேற்கோள்கள்

## வெளி இணைப்புகள்

* Karla Caves – Ancient Buddhist rock-cut cave
* Flonnet.com article on caves of Western India 
*கர்லா குகைகள் - காணொளி

பகுப்பு:பௌத்த தொல்லியற்களங்கள்
பகுப்பு:மகாராட்டிரத்தில் உள்ள குகைகள்
பகுப்பு:இந்தியக் குடைவரைக் கோயில்கள்
பகுப்பு:புனே மாவட்டம்
பகுப்பு:பௌத்த கட்டடக்கலை
ஆரோக்ய ராஜீவ்

**ஆரோக்கியா ராச்சீவ்**  (*Arokia Rajiv*)  400 மீட்டர் தூர ஓட்டத்தில் நிபுணத்துவம் பெற்ற ஓர் இந்திய தடகள வீர்ராவார். 1991 ஆம் ஆண்டு மே மாதம் 22 ஆம் நாள் இவர் பிறந்தார். 2018 ஆசிய விளையாட்டுப் போட்டிகளில் ஆண்கள் மற்றும் கலப்பு 4 × 400 மீ தொடர் ஓட்டப்போட்டியில் வெள்ளிப் பதக்கங்களை வென்றார். 2014 இல் 400 மீட்டர் தனிநபர் 400 மீட்டர் ஓட்டப்பந்தயத்தில் மூன்றாவது இடத்தைப் பிடித்தார். 2016 தெற்காசிய விளையாட்டுப் போட்டிகள், 2017 ஆசிய சாம்பியன் பட்டப் போட்டிகள் இரண்டிலும்  400 மீ மற்றும் 4 × 400 மீ இரண்டிலும் பதக்கங்களை வென்றார். 2016 கோடைகால ஒலிம்பிக்கில் தொடர் ஓட்டத்தில் போட்டியிட்டார் .

## பிறப்பு

*ஆரோக்ய ராஜீவ்* இந்தியாவின் தமிழ்நாடு திருச்சி மாவட்டம் இலால்குடியைச் சேர்ந்தவர். பள்ளிப்படிப்பை திருச்சி, இலால்குடியில் உள்ள அரசு ஆண்கள் மேல்நிலைப் பள்ளியிலும்,கல்லூரிப் படிப்பை  புனித சூசையப்பர் கல்லூரி, திருச்சி யிலும் பயின்றார்.

## விளையாட்டு

ராஜீவ் தனது இளமைக் காலத்தில் நீளம் தாண்டுதலில் ஆர்வம் காட்டினார். பின் 400 மீட்டர் ஓட்டப்பந்தயத்தில் கவனம் செலுத்தினார். 2019 ஆசிய சாம்பியன்ஷிப்பில், இவர் 4 வது இடத்தைப் பிடித்தார், இறுதிப் போட்டியில் 45.37 வினாடிகள் எடுத்தார். இது 2014 செப்டம்பர் 28 அன்று இஞ்சியோனில் நடந்த ஆசிய விளையாட்டுப் போட்டிகளில் இவர் சாதித்ததபோது, எடுத்த நேரமான 45.92 வினாடிகளை விட சிறந்தது. 2011 மார்ச் 15 அன்று இந்திய ராணுவத்தின் மெட்ராஸ் ரெஜிமென்ட்டின் 8 வது பட்டாலியனில் சேர்ந்தார். சுபேதார் அரோக்கியா ராஜீவ் 2017 ஆம் ஆண்டில் தடகளத்தில் சிறப்பாக விளையாடியதற்காக இந்திய குடியரசு தலைவர் ராம்நாத் கோவிந்த் அவர்கள் மதிப்புமிக்க அர்ஜுனா விருதை அளித்து இவரை கௌரவித்தார்.  இந்தியாவின் கால்பந்து கோல்கீப்பராக  செய்த சிறந்த சாதனைகளுக்காக விருது பெற்ற ஹவில்தார் பீட்டர் தங்கராஜுக்குப் அடுத்து மெட்ராஸ் ரெஜிமென்ட்டில் இருந்து இரண்டாவதாக அர்ஜுனா விருது பெற்றவராக ராஜீவ் உள்ளார்.

## சாதனைகள்

1 இறுதிப் போட்டியில்  ஓடி முடிக்கவில்லை

## மேற்கோள்கள்
 
# http://senpakam.org/tag/%E0%AE%86%E0%AE%B0%E0%AF%8B%E0%AE%95%E0%AF%8D%E0%AE%AF-%E0%AE%B0%E0%AE%BE%E0%AE%9C%E0%AF%80%E0%AE%B5%E0%AF%8D/

# https://senpakam.org/%e0%ae%a4%e0%ae%ae%e0%ae%bf%e0%ae%b4%e0%ae%95-%e0%ae%b5%e0%af%80%e0%ae%b0%e0%ae%b0%e0%af%8d-%e0%ae%86%e0%ae%b0%e0%af%8b%e0%ae%95%e0%af%8d%e0%ae%af-%e0%ae%b0%e0%ae%be%e0%ae%9c%e0%af%80%e0%ae%b5/

# http://www.maalaimalar.com/News/Sports/2017/08/23042625/1103895/Heres-detail-of-National-Sports-Awards--2017.vpf
# http://results.glasgow2014.com/athlete/athletics/1026639/arokia_rajiv.html
# https://www.iaaf.org/athletes/india/arokia-rajiv-284913
## புற இணைப்புகள்
*
* 

பகுப்பு:தமிழ் விளையாட்டு வீரர்கள்
பகுப்பு:அருச்சுனா விருது பெற்றவர்கள்
பகுப்பு:தமிழக ஓட்டப்பந்தய வீரர்கள்
பகுப்பு:1991 பிறப்புகள்
பகுப்பு:வாழும் மக்கள்
பகுப்பு:இந்தியக் குறுந்தொடரோட்ட வீரர்கள்
பகுப்பு:இந்திய ஒலிம்பிக் தடகள வீரர்கள்
பகுப்பு:இந்திய ஒலிம்பிக் வீரர்கள்
பகுப்பு:திருச்சி மாவட்ட மக்கள்
வளையஎக்சனால்

**வளையஎக்சனால் (Cyclohexanol) ** (CH2)5CHOH என்ற மூலக்கூறு வாய்ப்பாட்டை உடைய கரிமச் சேர்மம் ஆகும்.  இந்த மூலக்கூறானது வளையஎக்சேனின் ஒரு ஐதரசன் அணுவை அய்தராக்சைடு தொகுதியால் இடப்பெயர்வு செய்து கிடைக்கப்பெறும் சேர்மமாகும். இந்தச் சேர்மமானது, நீர் உறிஞ்சும் திறன் கொண்ட,  கற்பூரத்தின் மணம் கொண்ட, துாய்மையான நிலையில் அறை வெப்பநிலைக்கு அருகாமையிலான வெப்பநிலையில் உருகக்கூடிய வெண்ணிறத் திண்மம் ஆகும்.  இது நைலான் தயாரிப்பில் முன்னோடி சேர்மமாக உள்ளதால், ஒவ்வொரு ஆண்டும் நூறு கோடி கிலோகிராம்கள் அளவுக்கு உற்பத்தி செய்யப்படுகிறது.

## தயாரிப்பு
வளையஎக்சனாலானது, வளையஎக்சேனை கோபால்ட்டை வினையூக்கியாகப் பயன்படுத்தி காற்றில் ஆக்சிசனேற்றம் செய்வதால் தயாரிக்கப்படுகிறது:
: C6H12  +  1/2 O2   →   C6H11OH
இந்த செயல்முறையானது, வளையஎக்சனோனையும் உடன் விளைபொருளாகத் தருகிறது. இந்தக் கலவையானது ("KA எண்ணெய்" அதாவது கீட்டோன்-ஆல்ககால் எண்ணெய் என்பதன் சுருக்கம்) அடிப்பிக் அமிலத் தயாரிப்பிற்கு நுழைநிலை மூலப்பொருளாக உள்ளது. ஆக்சிசனேற்றமானது தனிஉறுப்புக்களையும், ஐதரோபெராக்சைடின் இடைவினையையும் உள்ளடக்கியுள்ளது. C6H11O2H.
மாற்றாக, வளையஎக்சனாலானது, பீனாலின் ஐதரசனேற்ற வினை மூலமாகவும் தயாரிக்கப்படுகிறது:
:C6H5OH  +  3 H2   →   C6H11OH
இந்தச் செயல்முறையானது வளையஎக்சனோனை உருவாக்கும் விதமாக மாற்றி அமைக்கப்படலாம்.

## அடிப்படை வினைகள்
வளையஎக்சனால் ஒரு ஈரிணைய ஆல்ககாலால் எதிர்பார்க்கப்படும் வினைகளில் ஈடுபடுகின்றன. ஆக்சிசனேற்றமானது வளையஎக்சனோனைத் தருகிறது. தொழிற்துறையில், வளையஎக்சனோனானது கேப்ரோலாக்டத்தின் முன்னோடியான ஆக்சைமாக பெருமளவில் மாற்றப்படுகிறது. ஆய்வகத்தில் செய்யப்படும் சோதனை முயற்சியாக குரோமிக் அமிலத்துடனும் இந்த ஆக்சிசனேற்றமானது மேற்கொள்ளப்படலாம். எசுத்தராக்குதல் வினையானது இருவளையஎக்சைலடிப்பேட்டு மற்றும் இருவளையஎக்சைல்ப்தாலேட்டு போன்ற வணிகரீதியில் பயன்படக்கூடிய நெகிழியாக்கிகளைத் தருகிறது. அமில வினையூக்கிகள் முன்னிலையில் வெப்பப்படுத்துதல் மூலமாக வளையஎக்சனாலானது வளையஎக்சீனாக மாறுகிறது.

## அமைப்பு
வளையஎக்சனாலானது குறைந்தபட்சம் இரண்டு திண்ம நிலைகளையாவது கொண்டுள்ளது. அவற்றுள் ஒன்று நெகிழிப் படிக (Plastic Crystal) நிலையாகும்.

## பயன்பாடுகள்
நைலானுடைய முன்னோடிச் சேர்மமாக இருப்பதால் பலபடித் தொழிற்துறையில் இச்சேர்மமானது ஒரு முக்கியமான நுழைநிலை மூலப்பொருளாக உள்ளது. மேலும் பல நெகிழியாக்கிகளைத் தயாரிக்கவும் இச்சேர்மம் பயன்படுகிறது. மிகச் சிறிய அளவில் இது ஒரு கரைப்பானாகப் பயன்படுகிறது.
## பாதுகாப்பு
வளையஎக்சனாலானது ஓரளவு நச்சுத்தன்மை உடையது. இதன் ஆவியின் தொடக்கநிலை வரம்பு மதிப்பானது எட்டு மணி நேரத்திற்கு 50 ப.ஒ.ப (பத்து இலட்சத்தில் ஒரு பங்கு) ஆகும்.  இச்சேர்மத்தின் உயிர் வாழ்தல் அல்லது உடல்நலத்திற்கு உடனடித் தீங்கேற்படுத்தும் செறிவு மதிப்பானது (Immediately Dangerous to Life or Health) IDLH]] 400 ப.ஒ.ப (பத்து இலட்சத்தில் ஒரு பங்காக உள்ளது. விலங்குகளுக்கு வாய்வழியாக கொடுக்கப்பட்டு கண்டறியப்பட்ட தீவிர நச்சுத்தன்மை ஆய்வுகளின் அடிப்படையில் மேற்கண்ட முடிவுகளானது தரப்பட்டுள்ளது. இச்சேர்மத்தின் புற்றுநோய்க்காரணியாக செயல்படக்கூடிய தன்மையும் சில ஆய்வுகளில் சோதிக்கப்பட்டுள்ளன. ஒரே ஒரு ஆய்வு மட்டும் எலிகளில் புற்றுநோய்க்காரணிக்கு துணை செய்யும் இணைக்காரணியாகக் கண்டறிந்துள்ளது.

## மேற்கோள்கள்

பகுப்பு:வளையச் சேர்மங்கள்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
குவிட்டிச்சு துரூ த ஏயெசு

***குவிட்டிச்சு துரூ த ஏயெசு*** (*Quidditch Through the Ages*) என்பது பிரித்தானிய எழுத்தாளரான  ஜே. கே. ரௌலிங்கினால் 2001இல் வெளியிடப்பட்ட ''ஆரி பாட்டர்'' பிரபஞ்சத்தின் குவிட்டிச்சு சம்பந்தப்பட்ட ஒரு புதினமாகும்.

2001இல், ரௌலிங் *குவிட்டிச்சு துரூ த ஏயெசு* மற்றும் *[[பன்டாசுடிக் பீசுட்சு அண்டு வியார் டு பைன்ட் தெம்]]* ஆகிய இரண்டு துணை புதினங்களை *ஆரி பாட்டர் தொடரில்* எழுதினார். இதன் மூலம் வரும் அனைத்து சொத்துக்களும் பிரித்தானிய அறக்கட்டளைக்கு செல்லுமுகமாகவே இதனை எழுதினார். 2008 இன்படி, இந்த இரண்டு புதினங்களின் மொத்த வருவாயாக $30&nbsp;மில்லியன் அமெரிக்க டாலர்கள் மதிப்பிடப்பட்டுள்ளது.

## மேற்கோள்கள்

பகுப்பு:ஆரி பாட்டர் புதினங்கள்
ஆக்வாட்சு: அன் இன்கம்ளீட்டு அண்டு அன்ரிலயபில் கைடு

***ஆக்வாட்சு: அன் இன்கம்ளீட்டு அண்டு அன்ரிலயபில் கைட்டு***  என்பது பிரித்தானிய எழுத்தாளரான ஜே. கே. ரௌலிங்கினால் எழுதப்பட்ட ஒரு இலத்திரனியல் புதினமாகும். இது ஆக்வாட்சை பற்றியும் அதில் உள்ளடங்கியுள்ள இரகசியங்கள் பற்றியும் கூறுகின்றது. இது 6 செப்டெம்பர் 2016 அன்று பல்வேறு மொழிகளில் ஒரே நேரத்தில் வெளியானது.

## மேற்கோள்கள்

பகுப்பு:ஆரி பாட்டர் புதினங்கள்
உசு கைசோக்கு கப்டின் ஆரோக்கு (திரைப்படம்)

என்பது 2013இல் வெளிவந்த 3டி அனிமே ஆங்கில அறிபுனைத் திரைப்படம் ஆகும். இத்திரைப்படத்தை சிஞ்சி ஆரமாக்கி இயக்கியுள்ளார்.

## மேற்கோள்கள்

பகுப்பு:2013 திரைப்படங்கள்
பகுப்பு:சப்பானிய திரைப்படங்கள்
பகுப்பு:அனிமே மற்றும் மங்கா
பகுப்பு:சப்பானிய மொழித் திரைப்படங்கள்
ஆடகசௌந்தரி

**ஆடகசெளந்தரி** இலங்கையை ஆண்ட மனுநேய கயவாகு மன்னனின் வளர்ப்பு மகளாக அறியப்படுகின்றாள். இவள் குளக்கோட்டு மன்னனைத் திருமணம் செய்து கொண்டாள் என்றும் அறியப்படுகின்றது. எனினும் இவளது வரலாறு கலிங்கத் தேசத்தோடு தொடர்புப் படுத்தப்படுகின்றமை குறிப்பிடத்தக்கது. கலிங்கத் தேசத்தில் அசோக மாநகரத்தை ஆண்ட அசோகசுந்தரன் என்பவனுக்கும், அவன் மனைவி மனோன்மணி சுந்தரியாள் என்பவளுக்கும் மகளாகப் பிறந்த பெண் குழந்தை, சீவிமுடித்த குழலோடும், குறையாத பற்களோடும் இருந்ததால், சோதிடர்களின் கூற்றுப்படி அக் குழந்தை கலிங்கத் தேசத்தில் இருந்தால், பகையரசர்களால் ஆபத்து நேரிடும் என்றும், இக் குழந்தை பாரத தேசத்தையே ஆளுகை செய்யும் என்றும் கூறியதால், பேழை ஒன்றில் வைத்துக் கடலில் விடவும், அது இலங்கைச் சமுத்திரக் கரையை அடைய கயவாகு மன்னனிடம் போய்ச் சேர்ந்தது என்று கூறுவர்..

## மேற்கோள்கள்


பகுப்பு:இலங்கை மன்னர்கள்
இராசேசு பி. என். ராவ்

**இராசேசு பி. என். ராவ்** (Rajesh P. N. Rao சூலை 2, 1970 ) அமெரிக்காவில் சியாட்டிலில் உள்ள வாசிங்டன் பல்கலைக்கழகத்தில் கணினித் துறையின் ஆராய்ச்சியாளர் ஆவார். இவர் இந்தியாவில் சென்னையில் பிறந்தவர்.

## கல்வித் தகுதிகள்
இராசேசு ராவ்  ஏஞ்சிலா ஸ்டேட் பல்கலைக்கழகத்தில் 1992 இல் கணினி அறிவியலிலும் கணிதத்திலும் பட்டம் பெற்றார். பின்னர் ரோசெஸ்டர் பல்கலைக்கழகத்தில் 1994 இல் எம். எஸ். பட்டமும் 1998 இல் ஆய்வுப் பட்டமும் பெற்றார்.

## பணிகள்
கணினி  நரம்பியல், செயற்கை நுண்ணறிவு, மனித மூளையைக் கணினி வாயிலாக ஆராய்தல் போன்ற துறைகளில் வல்லுநர். 4000 ஆண்டுகள் பழைமை வாய்ந்த சிந்து சமவெளி நாகரிகத்தைப் பற்றி ஆய்வுகள் செய்து வருபவர். சிந்துசமவெளிக் காலத்தின் வரிவடிவத்தைப் புரிந்துகொள்ளும் பிரைன் கம்ப்யூட்டர் இன்டர்பேசிங் என்ற ஒரு நூலை எழுதியுள்ளார். இந்த நூலை கேம்பிரிட்ச் பல்கலைக்கழகப் பதிப்பகம் வெளியிட்டுள்ளது.

மூளையின் இயக்கத்தை உணர்ந்து கொள்ளும் வகையில் மின்சாரத் தொப்பியை அணிந்து கொண்டு மற்றொரு மனிதரிடம் உடலில் அசைவை உண்டாக்கினார்.
ஒரு மனிதனின் மூளையிலிருந்து மற்றோரு மனிதன் மூளைக்கு இணையத்தின் மூலமாக செய்திகள் பரிமாற்றம் செய்ய முடியும் என்பதை 2013 இல் செய்து காட்டினார்.

## விருதுகள்
* சுலோவன் பேகல்ட்டி பெல்லோஷிப், 2001
* பாக்கார்ட்  பெல்லோஷிப்,
* என் எஸ் எப் கேரியர் விருது 2002
* ஓஎன்ஆர் யங் விருது 2002 

## மேற்கோள்

## வெளியிணைப்புகள்
* Home page and publications
* fusione mentale
* 
* TED talk: A Rosetta Stone for a lost language (TED2011)

பகுப்பு:இந்திய அமெரிக்கர்கள்
பகுப்பு:1970 பிறப்புகள்
கோவை - 16 (நெல்)

**கோ - 16** (*CO 16*) (வேளாண் வழக்கு **பெந்த மொலகுளுகுலு** (*Benthamolagulukulu*) எனப்படும் இந்த நெல் வகை, **ஜி இ பி - 24** மற்றும் **[[ஆடுதுறை - 10 (நெல்)|ஏ டி டீ - 10]]** (*GEB 24 x ADT 10*) போன்ற நெல் இரகங்களை இணைத்து உருவாக்கப்பட்ட தமிழ்நாட்டின் நெல் வகையாகும்.

## வெளியீடு
தமிழக கோவை மாவட்டத்தின், கோவையில் அமைந்துள்ள தமிழ்நாடு வேளாண்மைப் பல்கலைக்கழகம் (*TNAU*), 1940 ஆம் ஆண்டு, இவ்வகை நெல் இரகத்தை வெளியிடப்பட்டதாக அறியப்படுகிறது.

## இவற்றையும் காண்க
* பாரம்பரிய நெல்
* இயற்கை வேளாண்மை
* வேளாண்மை

## சான்றுகள்

பகுப்பு:நெல் வகைகள்
பகுப்பு:தமிழ்நாட்டின் நெல் வகைகள்
உமா நேரு

**உமா நேரு** என்பவர் இந்திய விடுதலைப் போராட்டப் பெண்மணி மற்றும் அரசியலாளர் ஆவார். இவர் சவகர்லால் நேருவின் உறவினர் ஆவார். 

## விடுதலைப் போராட்டச் செயல்கள்

இருபதாம் நூற்றாண்டின் தொடக்கத்தில் உமா ஸ்த்ரீ தர்பன் என்ற மாத இதழில் பெண்ணியம் சார்ந்த கருத்துக்களை எழுதினார். இந்த இதழ் ராமேசுவரி நேரு என்பவரால் தொடங்கப்பட்டது ஆகும். 
உமா நேரு உப்பு சத்தியாக்கிரகப் போராட்டத்திலும் வெள்ளையனே வெளியேறு இயக்கத்திலும் பங்கு கொண்டார். சிறைக்கும் சென்றார். 
இந்தியா விடுதலை அடைந்த பிறகு இவர் உத்தர பிரதேசத்தில் சித்தாபூர் என்ற தொகுதியிலிருந்து இரண்டு முறை மக்களவைக்குத் தேர்ந்தெடுக்கப்பட்டார். 
மேலும் 1962 முதல் தமது காலம் இறுதி வரை மாநிலங்களவை உறுப்பினராக இருந்தார்.
## சொந்த வாழ்க்கை
ஆக்ராவில் பிறந்த உமா நேரு  ஊப்லியிலுள்ள செயிண்ட் மேரி கான்வென்ட்டில் கல்வி கற்றார்.  1901 ஆம் ஆண்டு சவகர்லால் நேருவின் உறவினர் சாம்லாலை மணந்தார். இந்த தம்பதியருக்கு சியாம் குமாரி என்ற மகள், ஆனந்தகுமார் என்ற மகன் என இரண்டு குழந்தைகள் இருந்தனர்.  ஆனந்தகுமார் நேருவின் மகனான அருண் நேரு 1980 ஆம் ஆண்டுகளில் இராசீவ் காந்தி அரசாங்கத்தில் மத்திய அமைச்சராக இருந்தார். உமா நேரு 1963 ஆம் ஆண்டு ஆகத்து மாதம் 28 அன்று  லக்னோவில் இறந்தார்.  

## மேற்கோள்

பகுப்பு:நேரு-காந்தி குடும்பம்
பகுப்பு:1ஆவது மக்களவை உறுப்பினர்கள்
## நூலடைவு
* «View of I primi passi del femminismo indiano: Rameshwari e Uma Nehru nell’India di inizio Novecento | Storia delle Donne», 10 luglio 2020. https://oaj.fupress.net/index.php/sdd/article/view/2520/2520.
நிலை மின்சாரம்

**நிலை மின்சாரம்** (Static Electricity) என்பது ஒரு பொருளின் மேற்பரப்பிலோ அல்லது உட்பரப்பிலோ உள்ள மின்னேற்றத்தின் சமநிலை மாறுபாடால் ஏற்படுவதாகும். இது மின்கடத்திகளின் மூலம் ஆற்றலைப் பரிமாற்றும் மின்னோட்டத்திலிருந்து முரண்பட்டு மின்னோட்டத்தினாலோ, மின் வெளியேற்றம் மூலமோ நகர்த்தப்படும் வரை ஒரிடத்தில் நிலைத்திருப்பதால் நிலைமின்சாரம் எனப்படும்.

தொடர்பிலிருந்த இரு மேற்பரப்புகள் தனியே பிரிந்தபின், அதில் ஒரு மேற்பரப்பேனும் மின்னோட்டத்துக்குத் தடையாய் இருக்குமாயின் அதில் ஒரு மின்னேற்றம் உருவாகும்.  இந்த மின்னேற்றம் நிலத்தை நோக்கி நகர, மக்கள் காரணமாக இருக்கும்பொழுது இதன் விளைவை மக்களால் பொறியோசையாகக் கேட்கவோ, அதிர்வாக உணரவோ அல்லது ஒரு சிறு தீப்பொறியாக காணவோ முடிகிறது. நிலை மின்னிறக்கம் என்னும் இந்த பரிச்சியமான நிகழ்வு, மின்னேற்றம் நடுவுநிலமையை அடையும்போது ஏற்படுகிறது.

அறிவியல்|*
குர்பச்சன் சிங் தலிப்

**சர்தார் குர்பச்சன் சிங் தலிப்** (1911-1986) என்பவர் சீக்கிய வரலாற்று அறிஞர் மற்றும் நூலாசிரியர் ஆவார். பஞ்சாப் சங்ரூர் மாவட்டத்தில் மூனக் என்னும் ஊரில் பிறந்தார்.  1985 இல் பத்ம பூசண் விருது பெற்றவர். 
இலாகூரில் சீக் தேசியக் கல்லுரியில் பேராசிரியராகவும் பனாரசு இந்து பல்கலைக் கழகத்தில் சீக்கிய மத ஆராய்ச்சி குருநானக் இருக்கை என்ற பதவியிலும் இருந்தார். 
புது தில்லி வரலாற்று ஆராய்ச்சி இந்தியக் கவுன்சிலின் மதிப்புறு உறுப்பினராகவும் இருந்தார்.

## எழுதிய நூல்களில் சில

* பஞ்சாபில் சிக்கியர்கள் மற்றும் இந்துக்கள் மீது முசுலீம் லீகு நிகழ்த்திய தாக்குதல்கள். 
* இந்திய சமுகத்தில் குரு கோவிந்த் சிங் தாக்கம். 
* குரு நானக்கின் ஆளுமையும் தீர்க்க தரிசனமும். 
* வீர் சிங்கின் வரலாறும் ஆக்கங்களும். 
* குரு தேக் பகதூர்-பின்புலமும் ஈகமும். 
* குரு கிரந்த் சாகிப்-ஆங்கில மொழி பெயர்ப்பு 4 தொகுதிகள்.

## மேற்கோள்

## வெளி இணைப்புகள்
*History of Sikhism
*Personalities of Sikhism

பகுப்பு:சீக்கியர்கள்
பகுப்பு:பத்ம பூசண் விருது பெற்றவர்கள்
பகுப்பு:1911 பிறப்புகள்
பகுப்பு:1986 இறப்புகள்
இராமநாதபுர சேதுபதி

இராமநாதபுரத்தை ஆண்ட சிற்றரசர்களுக்கு **சேதுபதிகள்** என்று பெயர். சேது சமுத்திரம் என்ற இராமேஸ்வரத்தை காத்து வந்ததால் இவர்களுக்கு சேதுபதிகள் என்ற பெயர். இராமநாதபுரத்தில் குடியேறிய இவர்கள் பிற்காலத்தில் மதுரை, திருநெல்வேலி ஆகிய பகுதிகளிலும் குடியேறினர். பாளையக்காரர்கள் போன்று சாதாரண தலைவர்களாக இருந்த இவர்கள் பின்னாளில் சுதந்திரமான புதிய நாட்டை இராமநாதபுரத்தைச் சுற்றி ஏற்படுத்திக் கொண்டனர்.

## [[உடையான் சேதுபதி]]
1605-1622 புகளுாில் சிற்றரசராக இருந்த சடையத்தேவா் என்பவரை முத்துகிருஷ்ணப்ப நாயக்கா் மறவா் நாட்டுக்கு தலைவராக்கினாா். அந்த சடையத்தேவரே உடையான் சேதுபதி எனப்பட்டாா். சேது என்றால் அணை பதி என்றால் காவலன் என்ற பொருள். இவர் வழி வந்தவா்களே இராமநாதபுர சேதுபதிகள் எனப்பட்டனா். இவருக்குப்பின் இவரின் மகன் கூத்தன் சேதுபதி(1622-1636) ஆட்சிக்கு வந்தார்.

## [[இரண்டாம் சடையக்கதடதேவர்]] - (1636-1645)
இவர் கூத்தன் சேதுபதியின் தத்துப்பிள்ளையாவாா்.

இவருக்குத் தளவாய் சேதுபதி என்ற பெயரும் உண்டு.இவர் 1645இல் மரணமடைந்தாா்.

இவரும் செம்மநாட்டு மறவர் இனத்தை சார்ந்தவர்.

## [[இரகுநாத சேதுபதி]] - (1645-1671)
இவர் தஞ்சை படைகளை தோற்கடித்து மன்னாா் கோவில்,தேவகோட்டை,அறந்தாங்கி,திருவாரூா் ஆகிய பகுதிகளைக் கைப்பற்றினாா்.குதுப்கான் என்ற முஸ்லீம் படைத்தலைவா் மதுரையை தாக்கிய போது அப்படையை அடக்குவதில் இவர் முக்கியப் பங்கு வகித்தாா்.

இதனால் இரகுநாத சேதுபதிக்கு நவராத்திாி விழாவை நடத்த அனுமதி வழங்கினார் திருமலை நாயக்கா்.எட்டயப்புரத்து பாளையக்காரா்களை அடக்கியதால் இவருக்கு மன்னாா்குடி பாிசாகக் கிடைத்தது.

மைசூா் மன்னா் கந்தா்வ நரசராய உடையாா் மதுரைமீது படையெடுத்த போது திருமலை நாயக்கருக்கு உதவிய இரகுநாத சேதுபதி கந்தா்வ நரசராய உடையாா் படையைத் தோற்கடித்து தோற்று ஓடியவா்களை நஞ்சன் கூடு என்ற இடத்தில் வீரா்களை மற்றும் எதிா்பட்டவா்களை மூக்கருத்து பழி வாங்கினாா்.இதனால் இவருக்கு திருமலை சேசுபதி என்ற பட்டம் கொடுக்கப்பட்டது.

அழகிய சிற்றம்பலக் கவிராயா்,அமிா்த கவிராயா் போன்றோா் அவரால் ஆதாிக்கப்பட்ட தமிழ்க் கவிஞா்கள் ஆவா்.இராமேஸ்வரத்தில் இரண்டாம் பாிகாரத்தை கட்டியவா் இவரே என்று கூறப்படுகிறது.

## [[இரகுநாத கிழவன்|இரண்டாம் இரகுநாத சேதுபதி]]
thumb|150px|கிழவன் சேதுபதி
இவர் தொண்மையான செம்மநாட்டு மறவர் இனத்தை சார்ந்தவர்.

திருமலை சேசுபதிக்குப்பின் இரண்டாம் இரகுநாத சேதுபதி என்ற கிழவன் சேதுபதி அரியணை ஏறினார்.கிழவன் என்றால் அரியணைக்கு உரியவர் என்று பொருள்படும்.

சொக்கநாத நாயக்கரைத் தந்திரமாக வீழ்த்தி ரஸ்தம்கான் என்பவர் சொக்கநாதரைத் திரைமறைவில் வைத்துத் தானே ஆட்சி செய்தார். இச்சூழ்ச்சியைக் கன்னிவாடியின் கோவிந்தபையன் சின்னகத்தரி நாயக்கர் என்பவரின் துணையுடன் கிழவன் சேதுபதி முறியடித்தார்.

தஞ்சையுடனான போரில் வெற்றி பெற்று அறந்தாங்கி, திருமயம், பிரான் மலை போன்ற கோட்டைகளைக் கைப்பற்றினார்.


பகுப்பு:இராமநாதபுரம் மாவட்டம்
பகுப்பு:தமிழ்நாட்டு வரலாறு
கோவை - 23 (நெல்)

**கோ - 23** (*CO 23*) (வேளாண் வழக்கு **ரங்கூன் சம்பா**, ஆங்கிலம்: *Rangoon samba *) எனப்படும் இந்த நெல் வகை, நல் விதைத் தேர்வு (*Pureline*) முறையில் உருவாக்கப்பட்ட தமிழ்நாட்டின் நெல் வகையாகும்.

## வெளியீடு
தமிழக கோவை மாவட்டத்தின், கோவையில் அமைந்துள்ள தமிழ்நாடு வேளாண்மைப் பல்கலைக்கழகம் (*TNAU*), 1944 ஆம் ஆண்டு, இவ்வகை நெல் இரகத்தை வெளியிடப்பட்டதாக அறியப்படுகிறது.

## இவற்றையும் காண்க
* பாரம்பரிய நெல்
* இயற்கை வேளாண்மை
* வேளாண்மை 

## மேற்கோள்கள்

பகுப்பு:நெல் வகைகள்
பகுப்பு:தமிழ்நாட்டின் நெல் வகைகள்
தேரா சச்சா சௌதா

**தேரா சச்சா சவுதா** (Dera Sacha Sauda) என்பது சமூக நல அமைப்பு மற்றும் ஆன்மிக நிறுவனம் ஆகும்.  வடஇந்தியாவில் அரியானா மாநிலத்தில் உள்ள சிர்சா என்னும் ஊரில் மஸ்தான பலுஸ்த்தானி என்ற துறவியால்
1948 ஏப்பிரல் 29 இல் தொடங்கப்பட்டது. இந்தியாவிலும் ஐக்கிய அமெரிக்கா, கனடா,   ஐக்கிய அரபுக் குடியரசு, இங்கிலாந்து, ஆத்திரேலியா போன்ற நாடுகளில்  இந்த அமைப்புக்கு ஆசிரமங்கள் உள்ளன. உலகம் முழுவதும் 6 கோடி அன்பர்கள் இருக்கின்றனர்.

## அமைப்பின் வரலாறு

தேரா சச்சா சவுதா என்ற அமைப்பைத் தொடங்கிய மஸ்தான பலுச்சிஸ்தானை, அருள்மிகு பேபரவா மஸ்தானா மகராஜ் என்று பக்தர்கள் அன்புடன் அழைத்து வந்தனர்.  இவர் 1960 ஏப்பிரல் 18 இல் காலமானார். அவரை அடுத்து சா சத்னம் சிங்  என்பவர் தலைமை ஏற்றார். அவருக்குப் பின் மூன்றாம் அதிபதியாக குர்மீட்  ராம் ரகிம் சிங் என்பவர் 1990 செப்டம்பர் 23 இல் தலைமைப் பதவியை ஏற்றார். 

குர்மீத் ராம் ரகீம் மீது பாலியல் வன்புணர்ச்சி குற்றத்திற்காக 2002 இல் செய்யப்பட்ட புகாரின் அடிப்படையில் உசாவல் நடந்து, நடுவண் புலனாய்வுத் துறை நீதிமன்றம், இவருக்கு 7 ஆண்டு சிறைத் தண்டனை வழங்கியது. அதன் விளைவாக 2017 ஆகத்து 25 இல் குர்மீத் ராம் ரகீம் சிறையில் அடைக்கப்பட்டார்.
இதனை அடுத்து பஞ்சாப், அரியானா மாநிலங்களில் இவருடைய தொண்டர்கள் வன்செயல்களில் இறங்கிப் பொதுச் சொத்துக்களுக்கு சேதம் உண்டாக்கினர்.

## அமைப்பின் கோட்பாடுகள்

சமயச் சார்பின்மை, சமன்மை, பொருள்கள் செல்வங்கள் விரும்பாமை, உண்மை, நன்னம்பிக்கை, தனி ஒழுக்கம், கடின உழைப்பு,  தியானம் போன்றவை இந்த அமைப்பைத் தொடங்கிய  சா மஸ்தானாவினால் சொல்லப்பட்ட  கோட்பாடுகள் ஆகும் . சண்டைச்  சச்சரவுகள் இல்லாத அமைதியான உலகு அமைதலும்,  தியானத்தின் மூலம் இறைவனை அடைதலும், சமூகத்தில் பெண்களுக்கு உரிய நிலை கிடைத்தலும் இந்த அமைப்பின் நோக்கங்கள் என வரையறுக்கப்பட்டன.

## செயல்பாடுகள்

## மேற்கோள்கள்

பகுப்பு:இந்து சமய அமைப்புகள்
கோவை - 29 (நெல்)

**கோ - 29** (*CO 29*) (வேளாண் வழக்கு **அறுபதாம் கொடை**, ஆங்கிலம்: *Arupatham kodai*) எனப்படும் இந்த நெல் வகை, **[[கோவை - 13 (நெல்)|கோ - 13]]** மற்றும் **[[கோவை - 4 (நெல்)|கோ - 4]]** (*CO 13 x CO 4*) போன்ற நெல் இரகங்களை இணைத்து உருவாக்கப்பட்ட தமிழ்நாட்டின் நெல் வகையாகும்.

## வெளியீடு
தமிழக கோவை மாவட்டத்தின், கோவையில் அமைந்துள்ள தமிழ்நாடு வேளாண்மைப் பல்கலைக்கழகம் (*TNAU*), 1960 ஆம் ஆண்டு, இவ்வகை நெல் இரகத்தை வெளியிடப்பட்டதாக அறியப்படுகிறது.

## இவற்றையும் காண்க
* பாரம்பரிய நெல்
* இயற்கை வேளாண்மை
* வேளாண்மை

## சான்றுகள்

பகுப்பு:நெல் வகைகள்
பகுப்பு:தமிழ்நாட்டின் நெல் வகைகள்
எண்ணுபெயர் புணர்ச்சி

தமிழில் எழுதப்படும் எண்ணுபெயர் சொற்கள்  மற்றொரு சொற்களுடன்  இணைவது எண்ணுப்பெயர் புணர்ச்சியாகும்.

அவை எண்ணுபெயர் + எண்ணுபெயர்,

எண்ணுபெயர் + பிற சொற்கள்

என்னும் அடிப்படையில் அமையலாம்

இதற்கான புணர்ச்சியின் இலக்கணம் பவணந்தி முனிவர் இயற்றிய நன்னூலில் விதி 188 முதல் 199 வரை விளக்கப்பட்டுள்ளது.

### விதிகள்
"எண்ணிறை யளவும் பிறவு மெய்தின்

ஒன்று முதலெட் டீறா மெண்ணுண்

முதலீ ரெண்முத னீளு மூன்றா

றேழ்குறு கும்மா றேழல் லவற்றின்

ஈற்றுயிர் மெய்யு மேழ னுயிரும்

ஏகு மேற்புழி யென்மனார் புலவர்"

### விளக்கம்
எண்ணுபெயரும்,நிறைப்பெயரும்,அளவுப்பெயரும்,பிற பெயரும் வருமொழியாக வரும் போது நிலைமொழியாக நின்ற ஒன்று முதல் எட்டு வரையுள்ள சொற்களில்,

ஒன்றும்,இரண்டும் முதலெழுத்து நீளும், ஒன்று,இரண்டு,மூன்று,நான்கு,ஐந்து,எட்டு ஆகியவற்றின் ஈற்றுயிர்மெய் எழுத்து கெடும், ஏழு என்பதன் ஈற்றுயிர் எழுத்து கெடும்,

மூன்று,ஆறு,ஏழு ஆகியவை முதலெழுத்து குறுகும், என்பதாகும்,

எ.கா -

ஒன்று + ஊர் = ஓரூர்

இரண்டு + ஆயிரம் = ஈராயிரம்

மூன்று + மருந்து = மும்மருந்து

நான்கு + படை = நாற்படை

ஐந்து + வகை = ஐவகை

ஆறு + பத்து = அறுபது

ஏழு + கடல் = ஏழ்கடல்

எட்டு + வகை = எண்வகை

### கருவி நூல்
நன்னூல் மூலமும் விருத்தியுரையும் (அ.தாமோதரன் அவர்களின் பதிப்பு) உலகத் தமிழாராய்ச்சி நிறுவனம்

பகுப்பு:புணர்ச்சி (இலக்கணம்)
திசைப்பெயர் புணர்ச்சி

தமிழில், **திசைப் பெயர்ப் புணர்ச்சி** என்பது கிழக்கு,மேற்கு,வடக்கு,தெற்கு ஆகிய சொற்கள் தம்மோடு தாம் இணைவதும்,பிற சொற்களுடன் இணைவதும் ஆகிய புணர்ச்சியாக் ஆகும். இதன் புணர்ச்சி விதிகள் பற்றித் தொல்காப்பியமும் நன்னூலும் எடுத்துரைக்கின்றன.

## நன்னூல் விதி

(நூற்பா.186)

### விளக்கம்
திசைச் சொல்லோடு திசைச்சொல்லும் பிற சொற்களும் இணையும் போது நிலைமொழி ஈற்றில் அமைந்த உயிர்மெய்யும்,அதனுடன் வந்த க் - என்னும் ஒற்றெழுத்தும் கெடும்.(கிழக்கு,வடக்கு)

மேற்கு,தெற்கு என்னும் சொற்கள் புணருகையில் நிலைமொழி ஈற்று உயிர்மெய் கெட்டு,ற்- என்னும் எழுத்து வருமொழியில் வரக்கூடிய சொல்லை பொருத்து ன்- ஆகவோ ல்-ஆகவோ மாறும்.

விதியில் கடைசியாகக் கூறப்பட்ட "பிற" என்ற படியால் சொற்களின் அடிப்படையை வைத்து வேறு வகையிலும் புணரலாம்

#### எடுத்துக்காட்டு
வடக்கு + மேற்கு = வடமேற்கு

கிழக்கு + திசை = கீழ்திசை,கீழைதிசை

கிழக்கு + கடல் = கீழ்க்கடல்,கீழைகடல்,கீழ்கடல்

தெற்கு + கிழக்கு = தென்கிழக்கு

தெற்கு + மேற்கு = தென்மேற்கு

மேற்கு + திசை = மேல்திசை,மேற்திசை,மேலைதிசை

வடக்கு + கிழக்கு = வடகிழக்கு

## கருவி நூல்
நன்னூல் மூலமும் விருத்தியுரையும் (அ.தாமோதரன் அவர்களின் பதிப்பு)

உலகத் தமிழாராய்ச்சி நிறுவனம்

பகுப்பு:துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள்
பகுப்பு:புணர்ச்சி (இலக்கணம்)
பூப்பெயர் புணர்ச்சி

தமிழில் பூப்பெயர்கள் பிற சொற்களுடன் இணைவதைப் பூப்பெயர் புணர்ச்சி எனப்படும்.

### நன்னூல் விதி (200)
"பூப்பெயர் முன் இனமென்மையும் தோன்றும்"

### விளக்கம்
மேற்காணும் விதியில் முதலில் இனமென்மையும் என்ற சொல்லில் அமையும் 'உம்' என்ற சொல் பூப்பெயர் புணர்ச்சியில் மெல்லின எழுத்துக்களும் அமையும் என்ற கருத்தைக் மையப்படுத்துகிறது அதன்படி பூ+கொடி என்பது பூக்கொடி என வல்லொற்றைக் கொண்டு புணரும் மேற்காணும் விதிப்படி பூங்கொடி என மெல்லின மெய்யுடன் புணர்வதை எடுத்துக்காட்டாகக் கொள்ளலாம்.

#### பிற எடுத்துக்காட்டுகள்
பூ+சோலை = பூஞ்சோலை

பூ+காற்று = பூங்காற்று

பூ+சாணம் = பூஞ்சாணம்

பூ+செடி = பூச்செடி

### கருவி நூல்
நன்னூல் மூலமும் விருத்தியுரையும் (அ.தாமோதரன் அவர்களின் பதிப்பு) உலகத் தமிழாராய்ச்சி நிறுவனம்

பகுப்பு:புணர்ச்சி (இலக்கணம்)
த டேல்சு ஆப் பீடில் த பார்டு

***த டேல்சு ஆப் பீடில் த பார்டு*** (*The Tales of Beedle the Bard*) என்பது ஜே. கே. ரௌலிங்கால் எழுதப்பட்ட சிறுவர்களுக்கான கதைகளை கொண்ட ஒரு புத்தகமாகும். இப்புத்தகம் *[[ஆரி பாட்டர்]]* தொடரின் இறுதிப் புத்தகமான *[[ஆரி பாட்டர் அண்டு த டெத்லி அலோவ்சு (நூல்)|ஆரி பாட்டர் அண்டு த டெத்லி அலோவ்சில்]]* குறிப்பிடப்பட்டுள்ளது. அல்பசு டம்பிள்டோர் தனது இறக்க முன் எர்மாயினி கிறேஞ்செர்க்கு உயிலாக இப்புத்தகத்தை எழுதி வைக்கின்றார்.

## மேற்கோள்கள்

பகுப்பு:ஆரி பாட்டர் புதினங்கள்
பகுப்பு:2008 நூல்கள்
பண்புப்பெயர் புணர்ச்சி

ஒரு பொருளின் வண்ணம்,வடிவம்,குணம்,அளவு,சுவை குறித்த பண்பு பெயர்கள் பிற சொற்களுடன்  இணைவதை பண்புப்பெயர் புணர்ச்சி எனப்படும்.

### பண்புப் பெயர்களாவன.

#### வண்ணம் குறித்த பெயர்கள்
கருப்பு,சிவப்பு,மஞ்சள்,நீலம்

#### வடிவம் குறித்த பெயர்கள்
சதுரம்,வட்டம்,செவ்வகம்

#### குணம் குறித்த பெயர்கள்
நல்லன்,தீயன்,வஞ்சகன்,அன்பு,அழகு

#### அளவு குறித்த பெயர்கள்
இரண்டு,முழம்,சாண்

#### சுவை குறித்த பெயர்கள்
இனிப்பு,புளிப்பு,கார்ப்பு,துவர்ப்பு,உவர்ப்பு,கசப்பு

### நன்னூல் விதி (136)
*** ஈறுபோதல் இடை உகரம் இய்யாதல்***

***ஆதிநீடல் அடிஅகரம் ஐயாதல்***

***தன்னொற் றிரட்டல் முன்னின்ற மெய்திரிதல்***

***இனமிகல் இனையவும் பண்பிற் கியல்பே ***

#### விளக்கம்
செம்மை, சிறுமை, சேய்மை, தீமை, வெம்மை, புதுமை, மென்மை, மேன்மை, திண்மை, உண்மை, நுண்மை, வெண்மை, கருமை, பொன்மை, பசுமை, பெருமை, அணிமை, நன்மை, தண்மை, பழமை, வன்மை, கீழ்மை, நொய்மை, இன்மை, பருமை இவை போன்ற சொற்களில் உள்ள ஈற்றெழுத்து கெடுதலும்,சிறு,பெரு போன்ற சொற்களில் இடையில் அமைந்த இடை உகரம் இ என மாறுவதும்,நிலைமொழியில் முதலெழுத்துக் குறில் நெடிலாவதும்,முதலெழுத்தில் அமைந்த அ என்ற எழுத்து ஐ என மாறுவதும், தன் ஒற்றெழுத்தே தோன்றுவதும்,வருமொழிக்கு முன் நின்ற மெல்லினமே வேறு ஒரு மெல்லினமாக மாறுவதும்,வல்லினத்துக்கு இனமான ங்,ஞ்,ந்,ண்,ம்,ன் ஆகிய எழுத்துக்கள் தோன்றுவதும்,சில வகையில் ஓர் எழுத்து கெடுதலும் பண்புப்பெயர்ப் புணர்ச்சிக்கு இயல்பாகும்.

#### எடுத்துக்காட்டுகள்
சிறுமை+பொதி = சிறுபொதி

கூர்மை+வாய் = கூர்வாய்

அருமை + வினை = அருவினை

நன்மை + மணி = நன்மணி

சிறுமை+அர் = சிறியர்

பெருமை+அர் = பெரியர்

பெருமை+ஊர்=பேரூர்

முதுமை+ஊர் = மூதூர்

பசுமை+கிளி = பைங்கிளி

வெறுமை+இலை=வெற்றிலை

செம்மை+கடல் = செங்கடல்

கருமை+குயில்=கருங்குயில்

பசுமை+ஊன்=பச்சூன்

செம்மை+அடி=சேவடி,சேயடி

வெறுமை+சினம்=வெஞ்சினம்

செம்மை+ஞாயிறு=செஞ்ஞாயிறு

***ஈறுபோதல் - வெண்மை+குடை=வெண்குடை***

***இடை உகரம் இய்யாதல் - பெருமை+அன் = பெரியன்***

விதிப்படி  நிலைமொழியின் ஈறு (மை) கெட்டு  இடையில் நின்ற உகரம்  இ ஆனது.

***ஆதிநீடல் -  பெருமை + ஊர் = பேரூர்*** 

நிலைமொழியின் ஈறு (மை) கெட்டு முதல் நின்ற குறில் நெடிலானது.

***அடிஅகரம் ஐயாதல் - பைங்கொடி = பசுமை+கொடி*** 

பசுமையில் ஈறு (மை) கெட்டு முதல் நின்ற அகரம் (ப) ஐ காரமாகத் (பை) திரிந்து வரும் 

இனவெழுத்தான  'ங்' மெய் மிகுந்து புணர்ந்துள்ளன.

***தன்னொற் றிரட்டல் - சிறுமை + ஊர் = சிற்றூர் , வெற்றிலை = வெறுமை+இலை***

வெறுமையில் ஈறு (மை) கெட்டு றகர ஒற்று இரட்டித்துப் புணர்ந்துள்ளன.

***முன்னின்ற மெய்திரிதல் -  வெந்நீர் =வெம்மை + நீர்*** 

வெம்மையில் ஈறு (மை) கெட்டு மகரம் நகரமாகத் திரிந்து புணர்ந்துள்ளது. 

***இனமிகல்  - செம்மை + தமிழ் = செந்தமிழ் ***

நிலைமொழியின் ஈறு (மை) கெட்டு இனமிகல் விதிப்படி தகரத்தின் இனமான நகர மெய் மிகுந்து புணர்ந்துள்ளது.                         

### தொடர்புடைய நன்னூல் விதிகள்
விதி எண் 14,135,162,231,237

### கருவி நூல்[தொகு]
நன்னூல் மூலமும் விருத்தியுரையும் (அ. தாமோதரன் அவர்களின் பதிப்பு) உலகத் தமிழாராய்ச்சி நிறுவனம்

பகுப்பு:புணர்ச்சி (இலக்கணம்)
மேயரின் வினைக்காரணி

**மேயரின் வினைக்காரணி **(Mayer's reagent) என்பது ஒரு ஆல்கலாய்டு தன்மை வாய்ந்த, இயற்கைப் பொருட்களில் ஆல்க்கலாய்டுகளைக் கண்டறிய உதவக்கூடிய, ஆல்க்கலாய்டுகளை வீழ்படிவாக்கும் வினைக்காரணியாகும். மேயரின் வினைக்காரணியானது தேவைப்படும் நேரத்தில் உடனுக்குடன் தயாரித்துக் கொள்ளப்பட வேண்டிய ஒன்றாகும். இது பாதரச குளோரைடு (1.36 கி) மற்றும் பொட்டாசியம் அயோடைடு (5.00 கி) கலந்த கலவையை நீரில் (100.0 மிலி) கரைத்துப் பெறப்படுகிறது. பெரும்பாலான ஆல்க்கலாய்டுகள் நடுநிலைத் தன்மையுடைய அல்லது சிறிதளவு அமிலத்தன்மையுடைய கரைசல்களிலிருந்து மேயரின் வினைக்காரணியால் (பொட்டாசியம் பாதரச அயோடைடு கரைசல்) வெண்ணெய் போன்ற நிறமுடைய வீழ்படிவாக்கப்படுகின்றன. இந்த சோதனையானது செருமானிய நாட்டு வேதியியலானர் ஜுலியசு இராபர்ட் வான் மேயர் (1814&ndash;1878) என்பவரால் கண்டறியப்பட்டது.

## மேற்கோள்கள்

பகுப்பு:ஆல்கலாய்டுகள்
பகுப்பு:வேதியியல் பரிசோதனைகள்
பகுப்பு:பாதரச(II) சேர்மங்கள்
பகுப்பு:பொட்டாசியம் சேர்மங்கள்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
ஹோமி மோதிவாலா

**ஹோமி டேடி மோதிவாலா** (Homi Dady Motivala பிறப்பு: சூன் 18, 1958) ஓர் இந்தியப் பாய்மரகுப் போட்டி விளையாட்டு வீரர் ஆவார்.

1993 ஆம் ஆண்டிற்கான படகுப்பயணத்தில் சிறந்த செயல்திறனுக்கான அருச்சுனா விருதும், 1994-95 ஆம் ஆண்டிற்கான விளையாட்டில் ஒட்டுமொத்த சிறந்த செயல்திறனுக்காக தயான் சந்த் கேல் ரத்னா விருதையும் பி கே. கார்க்குடன் இணைந்து பெற்றார்  பயிற்சியில் சிறந்து விளங்கியதற்காக துரோணாச்சார்யா விருது பெற்றார். 2002 ஆம் ஆண்டிற்கான படகுப் போட்டியில்  கார்க்குடன் இணைந்து, பெய்ஜிங் மற்றும் ஹிரோஷிமாவில் முறையே 1990 மற்றும் 1994 ஆசிய விளையாட்டுப் போட்டிகளில் துணிவாண்மைப் பிரிவில் வெண்கலப் பதக்கம் வென்றார். 1993 ஆம் ஆண்டு இதே பிரிவில் உலக வாகையாளர் பட்டம் பெற்றார்.

மோதிவாலா இந்திய கடற்படையின் தளபதி பதவியில் உள்ளார்.1983 இல் அதன் வீரதீரச் செயலுக்கான சௌர்ய சக்கர  விருதைப் பெற்றார்.

## சான்றுகள்


பகுப்பு:1958 பிறப்புகள்
பகுப்பு:வாழும் மக்கள்
பகுப்பு:பார்சி மக்கள்
பகுப்பு:அருச்சுனா விருது பெற்றவர்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:ராஜீவ் காந்தி கேல் ரத்னா விருது பெற்றவர்கள்
பகுப்பு:துரோணாச்சார்யா விருது பெற்றவர்கள்
முகம்மது தசுலீமுத்தீன்

**முகமது தசுலிமுதீன்** (*Mohammed Taslimuddin*) இந்தியவைச் சேர்ந்த ஓர் அரசியல்வாதியாவார். 1943 ஆம் ஆண்டு சனவரி மாதம் 4 ஆம் தேதி இவர் பிறந்தார். இராசுட்ரிய சனதா தளம் கட்சியில் ஒரு மூத்த தலைவராக கருதப்பட்டார். இவர் பீகார் மாநிலம் அரரியா மாவட்டத்தில் உள்ள சிசௌனா கிராமத்தைச் சேர்ந்தவராவார். தனது அரசியல் வாழ்க்கையை ஒரு சர்பஞ்சாகத் தொடங்கினார். 1969 ஆம் ஆண்டில் முதல் முறையாக பீகார் சட்டமன்றத்திற்கு தேர்ந்தெடுக்கப்பட்டார். எட்டு முறை சட்டமன்ற உறுப்பினராகப் பணியாற்றினார். 1989 ஆம் ஆண்டில் இவர் முதன்முதலில் பூர்ணியா தொகுதியில் இருந்து மக்களவைக்குத் தேர்ந்தெடுக்கப்பட்டார். 1996, 1998 மற்றும் 2004 ஆகிய ஆண்டுகளில் கிசன்கஞ்சு தொகுதியில் இருந்து மூன்று முறை நாடாளுமன்ற உறுப்பினராகத் தேர்ந்தெடுக்கப்பட்டார். அரரியா தொகுதியில் இருந்து தேர்ந்தெடுக்கப்பட்ட பின்னர் 16 ஆவது மக்களவையில் இறுதியாக நாடாளுமன்ற உறுப்பினராகப் பணிபுரிந்தார்.

சென்னையில் சுவாசக் கோளாறுக்காக சிகிச்சை பெற்று வந்த முகமது தசுலிமுதீன் தன்னுடைய 74 ஆவது வயதில் 2017 ஆம் ஆண்டு செப்டம்பர் மாதம் 19 ஆம் தேதியன்று இறந்தார். சிசௌனா இயோகிகாட்டில் உள்ள பிறந்த இடத்தில் அரசு மரியாதையுடன் இவர் அடக்கம் செய்யப்பட்டார்.

## அரசியல் வரலாறு
முகமது தசுலிமுதீன் 1943 ஆம் ஆண்டு பீகார் மாநிலம் அராரியா மாவட்டத்தில் உள்ள சிசௌனா கிராமத்தில் பிறந்தார். 1969 ஆம் ஆண்டில் , முதன்முறையாக காங்கிரசு கட்சியின் வேட்பாளராக பீகார் சட்டமன்றத்திற்குத் தேர்ந்தெடுக்கப்பட்டார். 1989 ஆம் ஆண்டில் சனதா தளம் கட்சியின் வேட்பாளராக பூர்ணியா தொகுதியில் போட்டியிட்டு வெற்றி பெற்றார். பின்னர் 1996, 1998, 2004 மற்றும் 2014 ஆம் ஆண்டுகளிலும் பீகார் மாநிலம் பூர்ணியா மாவட்டத்தில் இருந்து சனதா தள வேட்பாளராகத் தேர்ந்தெடுக்கப்பட்டார். 1995 ஆம் ஆண்டு இயோகிகாட்டு தொகுதியில் சமாச்வாதி கட்சி வேட்பாளராக போட்டியிட்டு வெற்றி பெற்றார். 1996 ஆம் ஆண்டில் கிசன்கஞ்சு தொகுதியில் சனதா தளம் சார்பில் மக்களவைத் தொகுதியில் போட்டியிட்டு வெற்றி பெற்றார். 1996 ஆம் ஆண்டு தேவகவுடா ஆட்சியில் மத்திய உள்துறை இணை அமைச்சராக இருந்தார்.

## மேற்கோள்கள்

பகுப்பு:வாழும் மக்கள்
பகுப்பு:9வது மக்களவை உறுப்பினர்கள்
பகுப்பு:11வது மக்களவை உறுப்பினர்கள்
பகுப்பு:12வது மக்களவை உறுப்பினர்கள்
பகுப்பு:14வது மக்களவை உறுப்பினர்கள்
பகுப்பு:16வது மக்களவை உறுப்பினர்கள்
பகுப்பு:பீகார் அரசியல்வாதிகள்
பகுப்பு:1943 பிறப்புகள்
பகுப்பு:இந்திய முஸ்லிம்கள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:2017 இறப்புகள்